Sirio : la registaro estas akuzata, ke ĝi kondukis atakon per kloro kontraŭ Dumo en 2018
#000001
Raporto de la enketistoj de la Organizaĵo por malpermeso de kemiaj armiloj akuzas Damaskon, ke ĝi kondukis tiun atakon, en kiuj mortis 43 personoj.
#000002
« Raciaj motivoj ekzistas por aserti », ke almenaŭ helikoptero de la aerarmeo faligis du barelojn de toksaj gasoj en la urbon dum la enlanda milito.
#000003
Raporto de la enketistoj de la Organizaĵo por malpermeso de kemiaj armiloj (OMKA) akuzis vendredon 27an de januaro la sirian registaron, ke ĝi kondukis atakon per kloro, en kiu 43 personoj mortis en 2018.
#000004
« La mondo scias nun la faktojn – la internacia komunumo, la OMKA kaj aliaj agadu », deklaris en komunikaĵo (en la angla), la ĝenerala direktoro de la organizaĵo, Fernando Arias.
#000005
Damasko kaj ĝia aliancano Moskvo asertis, ke la atako de la 7a de aprilo 2018 estis enscenigo de sukuristoj pete de Usono, kiuj lanĉis aerfrapojn kontraŭ Sirio kelkajn tagojn poste, kun la helpo de Unuiĝinta Reĝlando kaj Francio.
#000006
La afero ankaŭ kaŭzis debaton post la informlikoj, laŭ kiuj du eks-dungitoj de la OMKA bazita en Hago (Nederlando) dubis pri la konkludo de antaŭa enketo.
#000007
Sed la OMKA deklaris, ke ĝiaj enketistoj « ekzamenis serion de eblaj scenaroj » kaj konkludis, ke « la siriaj arabaj aerfortoj estas la aŭtoroj de tiuj atakoj ».
#000008
Okcidentaj potencoj kunkune alvokis, ke Sirio sin pravigu kaj klarigu tiun « abomenan » atakon.
#000009
« Ni alvokas la Rusian Federacion, ke ĝi haltigu protekti Sirion (kaj la konsekvencojn) de ĝia kulpo en la uzado de kemiaj armiloj », deklaris en komuna deklaracio la ministroj pri Fremdaj aferoj usona, brita, franca kaj germana.
#000010
« Ĉiaj misinformoj de la mondo ne sukcesos kaŝi la rolon luditan de la Kremlo en la kuraĝigo de la reĝimo de Baŝar Al-Asad. »
#000011
Sirio: pli ol 210 civiluloj mortigitaj en kvar tagoj
#000014
Sirio : kemiaj armiloj, senjuĝaj ekzekutoj, torturoj ... pli ol 11.000 infanoj mortigitaj en la siria konflikto
#000017
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000018
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000020